Document ID: 32003R1338

PADOMES REGULA (EK, Euratom) Nr. 1338/2003
(2003. gada 23. jūlijs),
ar ko nosaka trešās valstīs strādājošo ierēdņu darba samaksas korekcijas koeficientu no 2003. gada 1. janvāra
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, kā noteikts Regulā (EEK, Euratom, EOTK) Nr. 259/68[1], un jo īpaši X pielikuma 13. panta pirmajā punktā,
ņemot vērā Komisijas priekšlikumu,
tā kā:
(1) Jāņem vērā dzīvošanas izmaksu izmaiņas trešajās valstīs un attiecīgi jānosaka no 2003. gada 1. janvāra spēkā esošie darba samaksas korekcijas koeficienti, ko izmaksā tās trešās valsts valūtā, kurā ierēdnis strādā.
(2) Korekcijas koeficienti, saskaņā ar kuriem ir veiktas izmaksas, pamatojoties uz Regulu (EK, Euratom) Nr. 101/2003[2], var radīt darba samaksas retrospektīvas korekcijas paaugstināšanos vai samazināšanos.
(3) Jānosaka atmaksāšanas noteikumi gadījumos, kas jaunu korekcijas koeficientu rezultātā paaugstinās darba samaksa.
(4) Jāpieņem pārmaksāto summu piedziņas noteikumi gadījumos, kad notikusi darba samaksas samazināšanās jaunu korekcijas koeficientu dēļ laika posmā no 2003. gada 1. janvāra līdz šīs Regulas spēkā stāšanās dienai.
(5) Jāpieņem noteikumi, ka šāda piedziņa tiek ierobežota uz laiku līdz sešiem mēnešiem pirms lēmuma, ar ko nosaka korekcijas koeficientus, un tas ir spēkā ne ilgāk kā 12 mēnešus pēc šāda lēmuma stāšanās spēkā, kā gadījumā, kas attiecas uz Eiropas Kopienu ierēdņu un pārējo darbinieku darba samaksas un pensiju korekcijas koeficientiem, kurus piemēro Eiropas Kopienā,
IR PIEŅĒMUSI ŠO REGULU.
1. pants
No 2003. gada 1. janvāra spēkā stājās korekcijas koeficienti, kurus piemēro to Eiropas Kopienu ierēdņu darba samaksai, kuras strādā trešās valstīs, un ko izmaksā, kā norādīts pielikumā, tās vietējās valsts valūtā, kurā ierēdnis strādā.
Šādai darba samaksas aprēķināšanai izmanto valūtas maiņas kursu, kāds bija mēnesī pirms dienas, kas minēta pirmajā punktā, un kuru izmanto Eiropas Savienības vispārējā budžeta izpildei.
2. pants
1. Iestādes veic atmaksāšanu gadījumā, ja pielikumā minēto korekcijas koeficientu rezultātā ir pieaugusi darba samaksa.
2. Iestādes veic retrospektīvu darba samaksas samazināšanu gadījumā, ja pielikumā noteikto korekcijas koeficientu dēļ tā ir samazinājusies par laika posmu no 2003. gada 1. janvāra līdz šīs regulas spēkā stāšanās brīdim.
Pārmaksāto summu retrospektīvu atmaksāšanas noregulēšanu ierobežo uz laika posmu līdz sešiem mēnešiem pirms šīs Regulas stāšanās spēkā. Atmaksāšanu sadala ne vairāk kā uz 12 mēnešiem.
3. pants
Šī regula stājas spēkā publicēšanas dienā Eiropas SavienībasOficiālajā Vēstnesī.
Šī Regula ir saistoša kopumā un ir tieši piemērojama visās dalībvalstīs.
Briselē, 2003. gada 23. jūlijā

Labels: 9
15
19
5